Hvordan skal jeg komme meg gjennom flyturen til Liverpool?
Her har du all informasjonen du trenger for å få en super reise. Følg de gode tipsene våre, så cruiser du gjennom flyplassen og er klar til å utforske Liverpool før du vet ordet av det.   Hva bør pakkes i håndbagasjen?  Trikset for å få en flott flyreise er å pakke håndbagasjen før du drar. La oss begynne med det viktigste: pass, billett, penger og nødvendige medisiner. Deretter bør du pakke ting som gjør at tiden går litt raskere, som elektroniske enheter eller noe godt lesestoff. Du bør heller ikke glemme ladere, en oppblåsbar nakkepute og et par hodetelefoner. Og sist, men ikke minst – toalettsaker som tannbørste, leppepomade og ekstra klær er også lurt å ha med på flyet.   Ikke pakk dette i håndbagasjen:  Du må pakke større flasker med hårgelé og hårspray i den innsjekkede bagasjen. Hvis du har med mer enn 100 milliliter gelé og væske i håndbagasjen, konfiskeres det i sikkerhetskontrollen. Spisse eller skarpe gjenstander, som en lommekniv, og produkter som er eksplosive eller lett antennelige, f.eks. nødbluss, blekemidler og fyrstikker, er heller ikke lov å ta med seg på flyet.   Hva bør du ha på deg på flyet?  Det som er målet, er å være så komfortabel som mulig. Du bør kle deg lagvis med usyntetiske klær og ha med en jakke i tilfelle det er kaldt på flyet. På beina er det lurt å ha på et par flate, romslige sko ettersom det er mulig at føttene og anklene hovner opp litt i løpet av flyreisen. Pakk heller stiletthælene og de tunge støvlene i den innsjekkede bagasjen.  Du har kanskje hørt om DVT (dyp venetrombose), en blodlevringstilstand som forårsakes av lengre perioder med inaktivitet. Det er imidlertid forskjellige ting du kan gjøre for å redusere muligheten for å få det. Du kan investere i et par kompresjonsstrømper eller -sokker, drikke masse vann samt bevege på ben og føtter når du kan. Gå opp og ned midtgangen eller gjør øvelser når du sitter.